
	1.
	Rīkojuma projekts
 Par ilgtermiņa saistībām Iekšlietu ministrijai nekustamā īpašuma Rūpniecības ielā 39, Jelgavā, nomai
	Priekšlikums (FM - 14.07.2026.)
Ņemot vērā, ka rīkojuma projekta 1. un 2.punkts pēc būtības ietver vienu un to pašu informāciju, lūdzam minētos punktus apvienot.
Piedāvātā redakcija
Lai nodrošinātu Valsts policijas funkciju izpildi, atļaut Iekšlietu ministrijai budžeta apakšprogrammas 14.01.08.00 "Nekustamais īpašums, materiāltehniskais atbalsts un izņemtā manta" ietvaros uzņemties ilgtermiņa saistības pasākumam "Nekustamā īpašuma Rūpniecības ielā 39, Jelgavā, nomas maksa" 2027. gadā 217 557 euro apmērā, no 2028. gada līdz 2038. gadam katru gadu 329 349 euro apmērā un 2039. gadā (6 mēnešiem) 164 674 euro apmērā.
	Ņemts vērā
Precizēts rīkojuma projekts.
	Rīkojuma projekts
 Par ilgtermiņa saistībām Iekšlietu ministrijai nekustamā īpašuma Rūpniecības ielā 39, Jelgavā, nomai

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 14.07.2026.)
Lūdzam papildināt anotāciju ar detalizētu skaidrojumu kādēļ no 2028. gada Iekšlietu ministrijas budžeta pasākumā "Iekšlietu ministrijas administratīvā kompleksa Rīgā, Čiekurkalnā nomas maksa" veidojas finansējuma ietaupījums vai rodas brīvi finanšu līdzekļi, kas ļauj ik gadu pārdalīt 343 379 euro šā projekta īstenošanai.
 
Anotācijā norādīts, ka nomas maksā ir iekļauta tikai daļa telpu pielāgošanas izmaksu, savukārt specifiskajām prasībām atbilstošu telpu pielāgošana, vienreizējās izmaksas un citi pielāgošanas darbi tiks finansēti Iekšlietu ministrijai piešķirto valsts budžeta līdzekļu ietvaros. Lūdzam skaidrot, no kādiem finansējuma avotiem paredzēts finansēt minētos ēkas pielāgošanas un remontdarbus.
Piedāvātā redakcija
-
	Ņemts vērā
1. Anotācijas 3. sadaļas apakšsadaļa "Cita informācija" papildināta ar tekstu šādā redakcijā:
"Iekšlietu ministrijas administratīvo ēku kompleksa Rīgā, Čiekurkalna 1.līnijā 1 k-1 un Gaujas ielā 15 (turpmāk – IeM administratīvo ēku komplekss Rīgā, Čiekurkalna 1.līnijā 1 k-1) nomas maksas izdevumu segšanai VAS “Valsts nekustamie īpašumi” (turpmāk – VNĪ) Iekšlietu ministrijai līdz 2027. gadam (ieskaitot) ar Ministru kabineta 2024. gada 1. novembra rīkojumu Nr. 192 “Par ilgtermiņa saistībām Iekšlietu ministrijai nomas maksas izdevumu segšanai” ir nenoteiktas ilgtermiņa saistības un piešķirts finansējums 9 070 290 euro apmērā ik gadam. Sākot no 2028. gada, Iekšlietu ministrijai nepieciešamais finansējums IeM administratīvo ēku komplekss Rīgā, Čiekurkalna 1.līnijā 1 k-1 nomas maksas izdevumu segšanai VNĪ provizoriski plānots 4 202 927 euro katru gadu, jo 2027. gadā  Iekšlietu ministrija būs veikusi kapitālieguldījumu atmaksu VNĪ pilnā apmērā, tādējādi nepieciešamais finansējums ēku kompleksa turpmākai nomas maksas segšanai samazināsies par 4 867 363 euro gadā un to var novirzīt citu Iekšlietu ministrijai nepieciešamo izdevumu segšanai.".

2. Anotācijas 3. sadaļas apakšsadaļa "Cita informācija" papildināta ar tekstu šādā redakcijā:
"Vienreizējās izmaksas (telpu aprīkojums, speciālo telpu ierīkošana, pārcelšanās un citas izmaksas, ja tādas radīsies) tiks segtas no finansējuma, kas plānots Iekšlietu ministrijas centralizēto kapitālieguldījumu programmā 2027. gadā (indikatīvi 163 848 euro).".
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 14.07.2026.)
Lūdzam precizēt anotācijas 3.sadaļas "Tiesību akta projekta ietekme uz valsts budžetu un pašvaldību budžetiem" 2.-4.punktā norādīto informāciju, nodrošinot, ka šajos punktos tiek atspoguļoti visi ar TA projekta īstenošanu saistītie izdevumi, tajā skaitā ne tikai nekustamā īpašuma nomas maksas izdevumi, bet arī uzturēšanas izdevumi.
Piedāvātā redakcija
-
	Ņemts vērā
Precizēta anotācijas 3.sadaļas "Tiesību akta projekta ietekme uz valsts budžetu un pašvaldību budžetiem" 2.-4.punktā norādītā informāciju,
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	4.
	MK sēdes protokollēmuma projekts
3. Noteikt, ka jautājums par nepieciešamo finansējumu nekustamā īpašuma Rūpniecības ielā 39, Jelgavā, nomas maksai un uzturēšanai, ir risināms izdevumu pārskatīšanas ietvaros, paredzot finansējuma pārdali 2027. gadā un turpmāk katru gadu starp Iekšlietu ministrijas pasākumiem un izdevumu ekonomiskās klasifikācijas kodiem, tajā skaitā 2028. gadā un turpmāk katru gadu 343 379 euro apmērā no Iekšlietu ministrijas pasākuma "Iekšlietu ministrijas administratīvā kompleksa Rīgā, Čiekurkalnā nomas maksa".
	Priekšlikums (FM - 14.07.2026.)
Lūdzam papildināt MK sēdes protokollēmuma projekta 3. punktu, norādot tajā kopējo projekta īstenošanai nepieciešamo finansējumu.
Piedāvātā redakcija
-
	Ņemts vērā
Precizēts Ministru kabineta sēdes protokollēmuma projekta 3. punkts, norādot tajā kopējo projekta īstenošanai nepieciešamo finansējumu.
	MK sēdes protokollēmuma projekts
3. Noteikt, ka jautājums par nepieciešamo finansējumu 5 568 064 euro apmērā nekustamā īpašuma Rūpniecības ielā 39, Jelgavā, nomas maksai un uzturēšanai, ir risināms izdevumu pārskatīšanas ietvaros, paredzot finansējuma pārdali 2027. gadā un turpmāk katru gadu starp Iekšlietu ministrijas pasākumiem un izdevumu ekonomiskās klasifikācijas kodiem, tajā skaitā 2028. gadā un turpmāk katru gadu 343 379 euro apmērā no Iekšlietu ministrijas pasākuma "Iekšlietu ministrijas administratīvā kompleksa Rīgā, Čiekurkalnā nomas maksa".



